Expo 'La vida mateixa' a la UIB | Solidaritat Sant Joan de Déu
Inici » Actualitat » Esdeveniments » Exposició itinerant 'La vida mateixa' a la UIB de Palma de Mallorca
Exposició itinerant 'La vida mateixa' a la UIB de Palma de Mallorca
dilluns, 15 octubre, 2018 - 10:00 a diumenge, 21 octubre, 2018 - 21:00
Facultat de Treball Social - Carretera de Valldemossa, km 7.5
Es tracta d'una exposició oberta, participativa i de caràcter itinerant i que podràs visitar a diversos llocs de Catalunya i l'Estat espanyol. A la Facultat de Treball Social de la Universitat de les Illes Balears (UIB) la podràs veure del 15 al 21 d'octubre.
"No totes les persones tenim la mateixa vida, però totes formem part de la vida mateixa". Una simple casa de cartró ens convida a passar per explicar-nos que, tot i que no la veiem, l’exclusió social és quelcom quotidià a la nostra societat.
Per la finestra contemplem una escena urbana d’allò més monòtona; a la paret els retrats dels protagonistes esperen a que descobrim l’“altra cara” d’aquesta realitat. Un mirall ens mostra la pròpia. Haurà canviat després de llegir les històries dels nostres protagonistes?
Abans de sortir, un cartell ens proposa un tracte: senyalar amb quins petits gestos començarem a canviar aquesta realitat.
Compartim aquest compromís, com compartim #LaVidaMateixa.
Visita la web de la campaña de Sant Joan de Déu a www.lavidamateixa-sjd.org
'La vida mateixa' és una campanya de sensibilització cofinançada pel Ministeri de Sanitat, Serveis Socials i Igualtat, que aborda la situació de les persones en situació d'exclusió social i sense llar.